PROTOKOLL FRA STYREMØTE NR. 1/2025 I OPPDAL HESTESPORTSKLUBB

| **Dato og sted** | 03. august 2025, Oppdal Hestesportsklubb. |
| --- | --- |
| **Tilstede** | Frode Norbeck, Per Grøseth, Kine Hevle, Janne Gravem, Anita Botten |
| **Referent** | Janne Gravem |

**SAKLISTE:**

1. Krav om ekstraordinært årsmøte i Oppdal Hestesportsklubb

 **SAKER:**

1. **Krav om ekstraordinært årsmøte i Oppdal Hestesportsklubb**

21.juli 2025 fikk styret tilsendt krav til ekstraordinært årsmøte, se vedlagte krav.

På grunn av ferieavvikling blant styrets medlemmer frem til 1.august har styret i dag tatt en digital gjennomgang av tilsendt krav.

På grunn av sakens tilstand ønsker styret en grundigere gjennomgang av kravet med et ordinært styremøte.

Saken vil derfor utsettes til neste planlagte styremøte, fredag 8.august 2025.

Sted:\_\_digitalt\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_03.08.2025\_\_\_\_\_\_\_\_\_\_\_\_

**SKRIFTLIG KRAV OM EKSTRAORDINÆRT ÅRSMØTE** Dato: 21. juli 2025

Til: Styret i Oppdal Hestesportsklubb v/

Frode Norbeck

Anita Botten

Janne Gravem

Kirsten Vikan Opdahl

Eskil Rønning

**Emne: Krav om ekstraordinært årsmøte i Oppdal Hestesportsklubb**

Vi, undertegnede stemmeberettigede medlemmene i Oppdal Hestesportsklubb, fremmer med dette

krav om at det snarest innkalles til et ekstraordinært årsmøte i henhold til NIFs lov § 2-19 (1):

"(1) Ekstraordinært årsmøte/ting innkalles av organisasjonsleddets styre etter:

a) vedtak av organisasjonsleddets styre eller årsmøte/ting,

b) vedtak av styre/årsmøte/ting i overordnet organisasjonsledd,

c) i tillegg;

For særforbund og idrettskretser: Skriftlig krav fra de organisasjonsledd som på siste ting

representerte 1/4 av de stemmeberettigede representanter.

For særkrets/ regioner og idrettsråd: Skriftlig krav fra 1/4 av idrettslagene i

særkretsen/regionen/idrettsrådet.

For idrettslag: Skriftlig krav fra 1/4 eller 50 av idrettslagets stemmeberettigede medlemmer."

**Bakgrunn for kravet:**

Bakgrunnen for kravet er medlemmenes misnøye med styrets gjennomføring av dialog med

Oppdal kommune. Og utøvelse av tiltak som følge av denne prosessen, som vil ha dramatiske

konsekvenser for Oppdal Hestesportsklubb og klubbens medlemmer.

Herunder:

● Mangelfull informasjon og innsyn i prosess og dialog med Oppdal kommune, for

klubbens medlemmer.

● Oppsigelse av medlemmers leiekontrakter uten tilstrekkelig informasjon og

begrunnelse.

● Tvil om tolkning og utøvelse av avtale- og regelverk tilknyttet festeavtale med Oppdal

kommune. Samt spillemidler til idrettsanlegg, tildelt av Sør Trøndelag Fylkeskommune.

● Usikkerhet rundt økonomisk status samt konsekvens av beslutninger som påvirker

Oppdal Hestesportklubbs økonomi framover i tid.

**Krav til saker som ønskes behandlet:**

● Økonomisk status i Oppdal Hestesportsklubb.

Grundig orientering og gjennomgang av regnskap og økonomisk status ihht budsjett for 2025,

samt budsjett/prognose for hvordan igangsatt prosess vedrørende leieavtaler vil påvirke

klubbens økonomiske situasjon.

I tillegg ønskes skyggeregnskap for 2025 framlagt for:

○ Rideskoledrift.

○ Stalldrift, herunder oppstallør- og leieavtaler.

● Gjennomgang av dialog og prosess med Oppdal kommune.

Grundig orientering og gjennomgang av dialog med Oppdal kommune, og prosess

vedrørende festeavtale og spillemidler.

○ Innsyn i dialog med Oppdal kommune, referat fra møter, e-poster etc.

○ Framlegg og gjennomgang av festeavtale.

○ Dokumentasjon på, og tolkning av krav vedrørende framleie.

○ Dokumentasjon og tolkning av krav vedrørende spillemidler til anlegg.

○ Dokumentasjon på søknadskrav og papirer i forbindelse med søknader om

naturridebane.

○ Dokumentasjon og orientering om hvordan dagens oppstallør- og leieavtaler tilknyttet

anlegget, er i strid med krav tilknyttet Oppdal kommune og spillemidler til anlegg.

● Behandling av hvordan prosessen skal videreføres, eller avsluttes.

Det er påkrevd at styret overholder fristen for innkalling minst 2 uker før møtedato, og at saklisten og

nødvendige dokumenter som er relevante for sakene, følger innkallingen i tråd med NIFs lov § 2-19

(2) og (3).

**Anmodninger til styret:**

● Vi anmoder styret til å sette prosess med nye kontrakter for oppstallørere og oppsigelser av

nåværende leietaker på vent, i påvente av at korrekt dokumentasjon foreligger. Samt vedtak i

ekstraordinært årsmøte. Bakgrunn for anmodningen er at saken har vesentlig betydning for

klubbens drift og økonomi, og bør avgjøres av årsmøtet.

Om prosessen videreføres før årsmøtevedtaket, i tråd med utspill som styret har gjort hittil,

undergraves medlemsdemokratiet - og blir dermed grunnlag for mistillit til styret.

● Vi anmoder styret å gjennomføre ekstraordinært årsmøte innen 4 uker etter at kravet er

sendt, og senest mandag 18. august. Det er påkrevd at styret overholder fristen for innkalling

minst 2 uker før møtedato. Møtet skal gjennomføres fysisk med videolink, slik at

medlemmene både kan delta fysisk og digitalt.

Med vennlig hilsen: Undertegnede medlemmer i Oppdal Hestesportsklubb (signaturer vedlagt)

Kristin Løkvik Knudsen

Silje Kristin Granum

Alise K. Nordvik

Inga Walseth

Eva M. Rathe

Janne Bull Bakk

Marthe Sylte

Birgit Løkken

Marthe S. Sørensen

Cecilie Schilbred

Andreas Johan Schilbred

Trine Hogstad

Astrid Olafsdottir

Tone Mauseth

Tone Sæther

Ellen Solberg

Emma Løkken

Hanne Killingberg

John Henrik Løkken

Magnus Løkken

Louise Almlund Løkken